La Llei 8/2003, de 24 d'abril, de sanitat animal, estableix, entre les seves finalitats, la prevenció, la lluita, el control i l'eradicació de les malalties dels animals a través de l'adopció de les mesures sanitàries adequades en funció del risc sanitari, i d'acord amb els coneixements tècnics i científics en cada moment.
La tuberculosi bovina és una malaltia de declaració obligatòria a la Unió Europea i forma part dels programes nacionals d'eradicació de malalties de compliment obligatori regulats en el Reial decret 2611/1996, de 20 de desembre.
Aquests programes, juntament amb els de control i vigilància aprovats, estableixen les mesures que han de dur-se a terme per controlar la malaltia.
Mitjançant la Decisió 2013/722/UE d'execució de la Comissió, de 29 de novembre de 2013 (DOUE núm. 328, de 7.12.2013), es van aprovar els programes anuals i plurianuals i la contribució financera de la Unió per a l'eradicació, el control i la vigilància de determinades malalties animals i zoonosis, presentats pels estats membres per a 2014 i els anys successius, entre els quals s'aprovava el programa d'eradicació de la tuberculosi bovina per al període comprès entre l'1 de gener i el 31 de desembre de 2014.
L'objectiu final del programa és l'eradicació de la malaltia, considerant com a tal la consecució de no més d'un 0,1% de ramats bovins infectats per any durant 6 anys consecutius, i arribar almenys al 99,9% dels ramats com a oficialment lliures de la malaltia durant aquests 6 anys consecutius.
Per això és necessari continuar amb les reduccions en els nivells de prevalença i incidència en els ramats i d'incidència d'animals, juntament amb l'increment dels ramats qualificats com a T3.
A Catalunya, correspon al Departament d'Agricultura, Ramaderia, Pesca, Alimentació i Medi Natural, a través de la direcció general competent en matèria d'agricultura i ramaderia, l'execució dels programes sanitaris d'eradicació de malalties de caràcter obligatori.
Les proves diagnòstiques a tots els bovins de més de 6 setmanes és essencial en el programa de lluita i eradicació de la tuberculosi bovina.
La Unió Europea les estableix com a obligatòries i l'objectiu d'aquest ajut és compensar els ramaders per la realització de les proves.
L'ajut s'adreça a les agrupacions de defensa sanitària (ADS), les quals, com a entitats associatives integrades per ramaders i reconegudes oficialment per l'Administració, constitueixen un element importantíssim en l'execució de les actuacions sanitàries i són les encarregades d'aplicar, sota les instruccions de l'Administració, els programes oficials de prevenció, lluita, control o eradicació de les malalties dels animals.
És per això que el Departament d'Agricultura, Ramaderia, Pesca, Alimentació i Medi Natural considera necessari instrumentar aquests ajuts a les ADS per realitzar mitjançant els seus veterinaris les proves diagnòstiques establertes al programa de lluita i eradicació de la tuberculosi bovina.
Conseqüentment, valorada la conveniència de donar suport a aquest sector boví mitjançant un ajut econòmic, d'acord amb l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, a proposta de la Direcció General d'Agricultura i Ramaderia, i en ús de les atribucions que m'han estat conferides,
Aprovar les bases reguladores dels ajuts destinats a la realització de les proves diagnòstiques del programa d'eradicació de tuberculosi bovina, que es publiquen a l'annex.
2.1 Convocar per a 2014 els ajuts destinats a la realització de les proves diagnòstiques del programa d'eradicació de la tuberculosi bovina d'acord amb les bases reguladores aprovades a l'article 1 precedent.
2.2 El termini de presentació de sol·licituds serà d'un mes a comptar de l'endemà de la publicació d'aquesta Ordre en el DOGC.
2.3 Els ajuts d'aquesta Ordre, per import de 415.000,00 euros, van a càrrec de les partides pressupostàries AG03 D/482000100/6111/0000 per import de 127.682,00 euros, AG03 D/482000112/6111/0072 per import de 215.318,00 euros, i AG03 D/482000132/6111/0042 per import de 72.000,00 euros, dels pressupostos del DAAM per a l'any 2014.
Aquest import es distribueix entre els mòduls fixats a l'apartat 4.2 de les bases reguladores de l'annex 1 de la manera següent:
Per a proves diagnòstiques del mòdul 1: 46%.
Per a proves diagnòstiques del mòdul 2: 46%.
Per a proves diagnòstiques del mòdul 3: 8%.
De l'import total de la convocatòria, el FEAGA i el Ministeri d'Agricultura, Alimentació i Medi Ambient, aporten 215.318,00 euros al 50% cadascun.
La resta del finançament, de 199.682,00, va a càrrec del DAAM.
2.4 L'òrgan instructor dels expedients d'ajut és el Servei d'Ordenació Ramadera.
2.5 L'òrgan competent per emetre la resolució sobre les sol·licituds és la persona titular de la Direcció General d'Agricultura i Ramaderia.
A aquests efectes es nomena una Comissió de valoració que serà l'òrgan col·legiat encarregat de valorar les sol·licituds d'ajuts.
La Comissió de valoració estarà formada pel subdirector/a general de Ramaderia, el/la cap del Servei d'Ordenació Ramadera i el/la cap del Servei de Prevenció en Salut Animal.
2.6 El termini màxim per emetre la resolució i notificar-la per escrit a la persona sol·licitant és d'un mes des que es va presentar la sol·licitud.
2.7 Contra la resolució del director o la directora general d'Agricultura i Ramaderia, que no posa fi a la via administrativa, es podrà interposar recurs d'alçada davant el conseller o consellera d'Agricultura, Ramaderia, Pesca, Alimentació i Medi Natural en el termini d'un mes a comptar a partir de l'endemà de la notificació de la resolució, sense perjudici que se'n pugui interposar qualsevol altre que es consideri adient.
En cas de silenci administratiu el recurs d'alçada davant el conseller o la consellera d'Agricultura, Ramaderia, Pesca, Alimentació i Medi Natural es podrà interposar en el termini de tres mesos a comptar a partir de la data en què s'exhaureixi el termini per resoldre i notificar, tal com estableix l'apartat anterior.
2.8 Els ajuts concedits es faran públics al web http//:www.gencat.cat/agricultura/ajuts/, fent ús dels mitjans electrònics establerts.
L'objecte de l'ajut que estableix l'Ordre és compensar les ADS pels costos derivats de la realització de la prova diagnòstica d'intradermoreacció a la tuberculina bovina (IDT) d'acord amb el programa d'eradicació de la tuberculosi bovina per a 2014, a les explotacions bovines de reproducció i a les explotacions bovines d'engreix autoritzades a allotjar més de 10 bovins reproductors.
Entitats sol·licitants i perceptores de l'ajut
2.1 Poden sol·licitar i percebre els ajuts que regula aquesta Ordre les agrupacions de defensa sanitària de bestiar boví reconegudes oficialment a Catalunya que duguin a terme la realització del programa de lluita i eradicació de la tuberculosi bovina en les explotacions establertes a l'apartat 1 d'aquestes bases reguladores i que tinguin els estatuts adaptats a la Llei 5/2011, de 19 de juliol, de modificació de la Llei 4/2008, de 24 d'abril, del llibre tercer del Codi Civil de Catalunya, relatiu a les persones jurídiques, abans del 31 de desembre de 2012.
2.2 Les agrupacions de defensa sanitària de bestiar boví han de dur a terme les actuacions definides a l'apartat 1 d'aquestes bases, en totes les explotacions ramaderes de bestiar boví que té integrades, les quals han de reunir els requisits següents:
a) Que estiguin integrades en una única agrupació de defensa sanitària encarregada de la prestació dels serveis per al compliment del programa sanitari de lluita i eradicació de la tuberculosi bovina.
A aquests efectes, es tindran en compte les explotacions ramaderes respecte a les quals l'ADS, juntament amb el titular de l'explotació, hagi notificat a l'Administració la seva vinculació.
b) Que estiguin inscrites en el Registre d'explotacions ramaderes que preveu el Decret 40/2014, de 22 de març, d'ordenació de les explotacions ramaderes, amb la classificació zootècnica de reproducció, reposició o d'engreix autoritzades a allotjar més de 10 bovins reproductors.
c) Que hagin complert els programes sanitaris oficials obligatoris que estableix la normativa vigent.
d) Que compleixin els requisits establerts en matèria de benestar animal en vigor.
2.3 Les proves diagnòstiques de la tuberculosi, les ha de realitzar un veterinari o una veterinària de l'ADS que hagi estat habilitat/ada per a realitzar les proves objecte d'aquest ajut.
Poden ser persones beneficiàries les ADS i els seus integrants que hagin suportat la despesa de l'actuació subvencionable.
4.1 L'ajut té caràcter de subvenció directament aplicable a les despeses ocasionades per realització de les proves diagnòstiques a què fa referència l'apartat 1 d'aquestes bases.
4.2 L'import màxim de l'ajut s'estableix d'acord amb els mòduls següents:
a) Mòdul 1: 2,20 euros per prova diagnòstica d'intradermoreacció a la tuberculina bovina (IDT) realitzada als animals següents:
Reproductors i reposició d'explotacions de reproducció per a la producció de carn (inclou animals de lídia).
a.2. reproductors i reposició d'explotacions d'engreix autoritzades a allotjar més de 10 bovins reproductors.
b) Mòdul 2: 1,50 euros per prova diagnòstica d'intradermoreacció a la tuberculina bovina (IDT) realitzada als animals següents:
Reproductors i reposició d'explotacions de reproducció per a la producció de llet.
Es consideraran animals de reposició els de més de 2 mesos no destinats a l'engreix presents a l'explotació el dia de les proves.
Bovins d'explotacions de reposició.
c) Mòdul 3: 0,80 euros per prova diagnòstica d'intradermoreacció a la tuberculina bovina (IDT) realitzada a bovins destinats a l'engreix.
4.3 La quantia dels ajuts a les proves en reproductors i reposició de les explotacions de producció mixta s'assignarà segons l'aptitud de l'animal.
A l'aptitud carn correspon el mòdul 1 i a l'aptitud llet, el mòdul 2.
4.4 La quantia màxima destinada a aquest ajut i l'aplicació pressupostària a la qual s'ha d'imputar és la que es determina a l'article 2.3 de l'Ordre de la convocatòria.
4.5 La determinació de la quantia dels ajuts es realitza en funció del nombre de sol·licituds i de la disponibilitat pressupostària, i d'acord amb els criteris d'atribució que estableix l'apartat 5 d'aquestes bases reguladores.
4.6 La subvenció podrà ser reduïda totalment o parcialment, abans que no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
En cas que l'import total de les sol·licituds presentades dins d'un mòdul superi la dotació pressupostària disponible assignada a aquest mòdul, es procedirà al prorrateig entre les persones perceptores de l'ajut.
Si els ajuts concedits dins d'un mòdul no exhaureixen el pressupost assignat a aquest mòdul, la quantitat sobrant es reassignarà als altres mòduls en la mateixa proporció que la que estableix l'article 2.3 de l'Ordre.
Els ajuts regulats en aquestes bases són compatibles amb altres que per a la mateixa finalitat puguin concedir altres administracions públiques o ens públics o privats, nacionals o internacionals, sempre que la quantia total no superi el cost de l'activitat subvencionada.
7.1 Les sol·licituds per acollir-se a aquests ajuts es formalitzaran en un imprès normalitzat que es podrà descarregar des del web www.gencat.cat/agricultura/ajuts o obtenir en qualsevol dependència del DAAM.
Aquestes sol·licituds s'adreçaran a la Direcció General d'Agricultura i Ramaderia i es presentaran a les oficines comarcals del DAAM, preferentment, sense perjudici de fer ús de la resta de mitjans establerts a la Llei 30/1992, de 26 de novembre, i la Llei 26/2010, del 3 d'agost, dins el termini que estableix la convocatòria.
7.2 A les sol·licituds, s'hi ha d'adjuntar la documentació que es detalla a continuació.
En aquest cas, quan s'iniciï el procediment administratiu en una oficina del DAAM diferent d'aquella on es va presentar la documentació caldrà indicar en l'imprès de sol·licitud en quin procediment, campanya o any i unitat del DAAM es va aportar la documentació requerida.
a) Verificació de les dades d'identitat de la persona sol·licitant o de qui la representi corresponents DNI/NIF/NIE o altre document que l'acrediti, si s'escau, en cas de no haver autoritzat el DAAM a obtenir aquesta informació d'acord amb el que estableix l'apartat 7.4.
c) Còpia de les escriptures i/o estatuts registrats de l'entitat sol·licitant, si escau.
Si aquesta documentació està disponible al Registre d'entitats jurídiques o al Registre de cooperatives, el DAAM ho verificarà d'ofici.
d) Certificat de l'acord de l'òrgan competent segons els estatuts de l'entitat per sol·licitar l'ajut i acceptar els compromisos corresponents.
Aquest acord ha de contenir el compromís de l'entitat de la realització de les actuacions objecte de l'ajut i ha d'anar acompanyat de la declaració responsable dels integrants de l'ADS d'estar al corrent de les obligacions amb l'Administració tributària i la social i no tenen cap deute amb la Generalitat de Catalunya.
e) Certificat actualitzat d'inscripció en el registre administratiu corresponent emès l'any de la convocatòria de l'ajut.
En el cas que es tracti d'un registre gestionat pel DAAM no serà necessari aportar cap certificació d'inscripció.
Si aquesta documentació està disponible al Registre d'entitats jurídiques o al Registre de cooperatives, es verificarà d'ofici.
f) Relació dels/de les veterinaris/àries que executen les actuacions sanitàries a l'agrupació de defensa sanitària, amb nom, cognoms i NIF.
g) Previsió del nombre de proves diagnòstiques a realitzar previstes a l'article 1, la qual s'ha de presentar en suport paper.
Les dades mínimes que hauran de constar en la previsió són: el nombre de proves diagnòstiques previstes per comarca, seguint el model que es podrà descarregar del web www.gencat.cat/agricultura/ajuts o obtenir en qualsevol dependència del DAAM.
7.3 L'imprès de sol·licitud inclou declaracions responsables sobre els aspectes que es detallen a continuació i que la persona sol·licitant ratifica mitjançant la signatura de la sol·licitud:
a) Que el compte on s'ha d'ingressar l'import de l'ajut inclòs en l'imprès de sol·licitud pertany al sol·licitant de l'ajut.
b) Que no està sotmès a les causes que impedeixin adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions, ni l'article 99 del Decret legislatiu 3/2002, pel qual s'aprova el Text refós de la Llei de finances públiques de Catalunya.
c) Que no ha sol·licitat cap altre ajut per a la mateixa finalitat, llevat dels supòsits previstos a l'apartat 5 d'aquestes bases, sobre la concurrència amb altres ajuts.
En cas d'haver obtingut subvencions per a les mateixes despeses subvencionables procedents de qualsevol de les administracions o entitats públiques nacionals o internacionals, cal especificar-ne la quantia, la data de concessió i l'ens condecent.
e) Les explotacions que integren l'ADS compleixen la normativa establerta en benestar animal i els programes sanitaris oficials obligatoris establerts per la normativa vigent.
g) Sobre la conformitat de les còpies que hagi aportat durant qualsevol fase del procediment amb l'original corresponent.
7.4 La presentació de la sol·licitud de l'ajut per part de la persona sol·licitant perceptora de l'ajut comportarà l'autorització al DAAM per obtenir els certificats o verificar les dades necessàries per a la tramitació de l'ajut a emetre per altres administracions o entitats públiques.
Si la persona sol·licitant perceptora de l'ajut denega expressament l'autorització esmentada, mitjançant l'imprès de sol·licitud, caldrà que aporti el certificat o els certificats corresponents.
8.1 La Comissió de valoració podrà sol·licitar tots els documents i els informes que consideri necessaris per a l'elaboració de l'informe d'avaluació.
8.2 Quan les sol·licituds qualificades d'auxiliables superin la disponibilitat pressupostària, la Comissió de valoració determinarà l'assignació dels fons, d'acord amb els criteris d'atribució, establerts en l'apartat 5 d'aquestes bases reguladores.
8.3 D'acord amb la documentació presentada i l'informe de la Comissió de valoració, l'òrgan instructor elevarà la proposta de resolució corresponent a l'òrgan competent per resoldre.
8.4 En la resolució de concessió figuraran, com a mínim, l'import màxim de l'ajut, les condicions que haurà de complir la persona beneficiària i la procedència dels fons de finançament de l'ajut.
Així mateix s'ha de fer constar que la fermesa de la resolució de concessió de l'ajut comporta que la persona beneficiària declara tàcitament que es troba al corrent de les seves obligacions amb l'Administració tributària i la social i amb la Generalitat de Catalunya.
8.5 La resolució de concessió es pot modificar en cas d'alteració de les condicions que en van determinar l'atorgament, siguin les relatives a la persona beneficiària o com a conseqüència d'una decisió de l'Administració.
Així mateix es pot modificar com a conseqüència del pronunciament de la Comissió Europea sobre l'adequació o la compatibilitat del règim d'ajuts a la normativa comunitària.
9.1 Les actuacions objecte de l'ajut s'han de realitzar entre l'1 de gener de 2014 i el 15 de novembre de 2014 i justificar-les abans del 25 de novembre de 2014 perquè es pugui procedir a la certificació i comprovació de l'execució de les activitats.
9.2 En el cas que les activitats hagin estat finançades, a més de l'ajut o subvenció, amb fons propis o altres subvencions o recursos, s'ha d'acreditar l'import, la procedència i aplicació d'aquests fons a les activitats subvencionades.
9.3 La documentació justificativa a presentar és la següent:
a) Memòria justificativa, d'acord amb el model normalitzat que es podrà obtenir en qualsevol dependència del DAAM o al web http://www.gencat.cat/agricultura/ajuts/guiajustificacio/, degudament signada pel responsable de l'òrgan competent.
b) Memòria econòmica justificativa que contingui: acreditació sobre el nombre d'unitats físiques considerades com a mòdul, quantia de la subvenció calculada sobre la base d'unitats físiques considerades com a mòduls, i si s'escau, detall d'altres ingressos o subvencions que hagin finançat l'activitat subvencionada amb indicació de l'import i la procedència.
El model normalitzat de memòria econòmica justificativa es pot obtenir en qualsevol dependència del DAAM o al web http://www.gencat.cat/ovt/daam/11177/.
9.4 La proposta de pagament de la subvenció es realitzarà amb una certificació prèvia dels serveis competents del DAAM segons la qual l'activitat i la despesa realitzades estan degudament justificades.
9.5 Les persones perceptores, per poder rebre l'import de les subvencions, han d'estar al corrent de les obligacions amb l'Administració tributària i la social en el moment que el DAAM realitzi les comprovacions corresponents amb l'Agència Estatal d'Administració Tributària i la Tresoreria General de la Seguretat Social, així com no tenir deutes de cap mena amb la Generalitat de Catalunya.
No caldrà aportar els certificats acreditatius en el cas de l'autorització al DAAM a què es refereix l'apartat 7.4.
9.6 Les entitats perceptores de l'ajut, si escau, han de poder justificat el lliurament dels fons percebuts als integrants que hagin suportat la despesa de la prova diagnòstica.
9.7 Les persones perceptores estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el que estableix el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
Invalidesa de la resolució de concessió i reintegrament de les quantitats percebudes indegudament
10.1 Són causes d'invalidesa de la resolució de concessió, que comporten l'obligació de tornar les quantitats percebudes, les que estableix l'article 36 de la Llei 38/2003, de 17 de novembre, general de subvencions.
10.2 També serà procedent el reintegrament de les quantitats percebudes i l'exigència d'interès de demora corresponent des del moment del pagament de l'ajut fins a la data en què s'acordi la procedència del reintegrament, en els casos que estableix l'article 37 de la Llei 38/2003, general de subvencions, i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
Així mateix serà procedent el reintegrament en el cas d'una Decisió de la Comissió Europea que declari la incompatibilitat del règim d'ajuts amb la normativa comunitària.
10.3 El reintegrament de les quantitats percebudes indegudament es regeix pel que disposa el Decret legislatiu 3/2002, de 24 de desembre, i pel que resulti aplicable de la Llei 38/2003, de 17 de novembre, i les normes de desplegament.
El procediment de reintegrament de subvencions es regirà per les disposicions generals sobre procediment administratiu que estableix el títol VI de la Llei 30/1992, de 26 de novembre, de règim jurídic de les administracions públiques i del procediment administratiu comú, sense perjudici de les especialitats que s'estableixin.
Els òrgans competents del DAAM tenen la facultat de realitzar els controls que considerin necessaris per comprovar les dades que justifiquen l'atorgament de l'ajut i d'inspeccionar les explotacions per comprovar que es compleixen la destinació dels ajuts, els requisits i els compromisos establerts en aquestes bases reguladores.
El règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de desembre, la Llei 38/2003, de 17 de novembre, i la Llei 30/1992, de 26 de novembre, sense perjudici de les especialitats que es puguin derivar de la normativa sectorial aplicable.
Si aquesta conducta està tipificada com a infracció en la legislació aplicable, dóna lloc a la incoació de l'oportú expedient sancionador d'acord amb el règim sancionador a què fa referència l'apartat anterior.